

ประกาศโรงพยาบาลส่งเสริมสุขภาพตำบลบ้านสว่างอารมณ์เรื่อง รับสมัครบุคคลเพื่อคัดเลือกเป็นลูกจ้างชั่วคราวเงินบำรุง (รายเดือน).............................................

ด้วยโรงพยาบาลส่งเสริมสุขภาพตำบลบ้านสว่างอารมณ์ ตำบลป่าขาด อำเภอสิงหนคร จังหวัด

สงขลา มีความ ประสงค์รับสมัครบุคคล เพื่อคัดเลือกเป็นลูกจ้างชั่วคราวเงินบำรุง (รายเดือน) จำนวน 1 อัตรา ดังนี้
 1. ตำแหน่งและอัตราจ้างที่จะรับสมัครดังนี้ 1.1 ตำแหน่ง ผู้ช่วยเจ้าพนักงานการเงินและบัญชี จำนวน 1 อัตรา

 **2. อัตราค่าตอบแทน**

 2.1 ตำแหน่ง ผู้ช่วยเจ้าพนักงานการเงินและบัญชี อัตราค่าตอบแทน 11,500 บาท

 3.ลักษณะงานที่ปฏิบัติ 3.1 ตำแหน่ง ผู้ช่วยเจ้าพนักงานการเงินและบัญชี ปฏิบัติงานในฐานะผู้ปฏิบัติงานระดับต้น ซึ่งไม่จำเป็นต้องใช้ผู้สำเร็จการศึกษา ระดับปริญญา ปฏิบัติงานด้านการเงินและบัญชี ตามแนวทาง แบบอย่าง ขั้นตอน วิธีการที่ชัดเจน ภายใต้การกำกับ แนะนำ ตรวจสอบ และปฏิบัติงงานอื่นตามมที่ได้รับบมอบหมาย

 4. คุณสมบัติทั่วไป คุณสมบัติเฉพาะสำหรับตำแหน่งของผู้มีสิทธิสมัคร 4.๑ คุณสมบัติทั่วไป

๑) มีสัญชาติไทย
๒) มีอายุไม่ต่ำกว่า ๑๘ ปี (นับถึงวันปิดรับสมัคร)
๓) ไม่เป็นบุคคลล้มละลาย

 ๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือน
 ๕) ไม่เป็นผู้ดำรงตำแหน่งข้าราชการการเมือง กรรมการพรรคการเมือง หรือเจ้าหน้าที่ ในพรรคการเมือง

 ๖) ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุก เพราะกระทำความผิด ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
 ๗) ไม่เป็นผู้บกพร่องในศีลธรรมอันดีจนเป็นที่น่ารังเกียจของสังคม
 ๘) ไม่เป็นผู้เคยถูกลงโทษให้ออก ปลดออกหรือไล่ออกจากรัฐวิสาหกิจ หรือหน่วยงานอื่นของรัฐ
 ๙) ถ้าเป็นเพศชายต้องผ่านเกณฑ์ทหารแล้ว
 ๑๐) ไม่เป็นพระภิกษุ หรือสามเณร

**หมายเหตุ**

- ผู้สมัครสอบคัดเลือกที่มีประสบการณ์การทำงานใน รพ.สต.จะได้รับการพิจารณาเป็นกรณีพิเศษ

 - ผู้ผ่านการคัดเลือก ในวันทำสัญญาจ้างจะต้องไม่เป็นข้าราชการ หรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจหรือพนักงานของราชการส่วนท้องถิ่น

 4.๒ คุณสมบัติเฉพาะตำแหน่ง (1) ผู้สมัครในตำแหน่งผู้ช่วยเจ้าพนักงานการเงินและบัญชี มีคุณวุฒิอย่างใดอย่างหนึ่ง

ดังต่อไปนี้

* 1. ได้รับประกาศนียบัตรวิชาชีพหรือเทียบได้ในระดับเดียวกัน ในสาขาวิชา

หรือทางบัญชี พาณิชยการ เลขานุการ บริหารธุรกิจ การจัดการทั่วไป (เฉพาะทางบริหารธุรกิจ และการจัดการทั่วไป ต้องมีการศึกษาวิชาบัญชีมาไม่น้อยกว่า 6 หน่วยกิต)หรือในสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 1.2) ได้รับประกาศนียบัตรวิชาชีพเทคนิคหรือเทียบได้ในระดับเดียวกัน ในสาขาวิชาหรือทางบัญชี พาณิชยการ เลขานุการ การบริหารธุรกิจ การจัดการทั่วไป (เฉพาะทางบริหารธุรกิจ และการจัดการทั่วไป ต้องมีการศึกษาวิชาบัญชีมาไม่น้อยกว่า 9 หน่วยกิต) หรือในสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 1.3) ได้รับประกาศนียบัตรวิชาชีพชั้นสูงหรือเทียบได้ไม่ต่ำกว่านี้ ในสาขาวิชาหรือทางบัญชี พณิชยการ เลขานุการ การบริหารธุรกิจ การจัดการทั่วไป (เฉพาะทางบริหารธุรกิจ และการจัดการทั่วไป ต้องมีการศึกษาวิชาบัญชีมาไม่น้อยกว่า 15 หน่วยกิต) หรือในสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 5. กำหนดการรับสมัคร 5.๑ วัน เวลา และสถานที่รับสมัคร  ผู้ที่ประสงค์จะสมัครคัดเลือกบุคคลฯ ขอยื่นใบสมัครด้วยตนเอง ได้ที่ โรงพยาบาลส่งเสริมสุขภาพตำบลบ้านสว่างอารมณ์ ตำบลป่าขาด อำเภอสิงหนคร จังหวัดสงขลา ตั้งแต่วันที่ 11- 15 สิงหาคม พ.ศ. ๒๕๖8 ในวันและเวลาราชการ
 5.๒ หลักฐานที่ต้องยื่นพร้อมใบสมัครสอบ ๑) สำเนาวุฒิการศึกษา (สำเนาปริญญาบัตร และระเบียนแสดงผลการศึกษา) ที่แสดงว่าเป็นผู้มีวุฒิการศึกษาตรงกับตำแหน่งที่สมัคร จำนวนอย่างละ ๑ ฉบับ
 ๒) รูปถ่าย ไม่สวมหมวก และแว่นตาดำ ขนาด ๑ นิ้ว ถ่ายครั้งเดียวกัน ไม่เกิน ๖ เดือน นับถึงวันปิดรับสมัคร จำนวน ๓ รูป
 ๓) สำเนาทะเบียนบ้าน สำเนาบัตรประชาชน อย่างละ ๑ ฉบับ
 ๔) สำเนาหลักฐานอื่นๆ เช่น ใบสำคัญการสมรส ใบเปลี่ยนชื่อตัว - ชื่อสกุล (กรณีชื่อ-นามสกุลในหลักฐานการรับสมัครไม่ตรงกัน) อย่างละ ๑ ฉบับ
 ๕) ใบรับรองแพทย์ซึ่งออกให้ไม่เกิน ๑ เดือน และแสดงว่าไม่เป็นโรคที่ต้องห้ามตามกฎ ก.พ.ฉบับที่ ๓ (พ.ศ.๒๕๓๕) จำนวน ๑ ฉบับ
 ๖) หนังสือรับรองการผ่านการเข้ารับเกณฑ์ทหารฯ
 ๗) หนังสือรับรองการผ่านงาน (ถ้ามี)
 ทั้งนี้ ให้รับรองสำเนาถูกต้องและลงชื่อกำกับไว้ในสำเนาเอกสารทุกฉบับ 6. เงื่อนไขในการรับสมัคร ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตามประกาศรับสมัครจริง และจะต้องกรอกรายละเอียดต่างๆ ในใบสมัคร
พร้อมยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ
หรือวุฒิการศึกษาไม่ตรงคุณวุฒิของตำแหน่งที่รับสมัครอันเป็นผลทำให้ผู้สมัครสอบไม่มีสิทธิสมัครสอบตาม
ประกาศรับสมัครดังกล่าว ให้ถือว่าการรับสมัครและการได้เข้ารับการคัดเลือกครั้งนี้เป็นโมฆะสำหรับผู้นั้น

 7. หลักเกณฑ์และวิธีการเลือกสรร

 7.1 สำหรับตำแหน่ง ผู้ช่วยเจ้าพนักงานการเงินและบัญชี มีหลักเกณฑ์และวิธีการเลือกสรรดังนี้ ๑) สอบวัดความรู้โดยสอบข้อเขียน 30 คะแนน
 2) สอบปฏิบัติการใช้โปรแกรม Microsofe Word , Microsofe Excel,Power Point, One page 40 คะแนน
 3) สอบสัมภาษณ์ 30 คะแนน
 รวม 100 คะแนน

 **7.2 สำหรับตำแหน่ง** พนักงานบริการ มีหลักเกณฑ์และวิธีการเลือกสรรดังนี้ คณะกรรมการจะดำเนินการคัดเลือกโดยวิธีการสอบสัมภาษณ์ (100 คะแนน)

 1) ความรู้ความสามารถ ทักษะที่จำเป็นสำหรับการปฏิบัติงานและประสบการณ์ในการทำงาน

 2) ความรู้ความสามารถเฉพาะตำแหน่ง

 3) คุณลักษณะอื่นๆเช่น บุคลิกภาพ ปฏิภาณไหวพริบ วุฒิภาวะทางสังคม การปรับตัวเข้ากับผู้อื่น
 8. เกณฑ์การตัดสิน ผู้ที่ถือว่าผ่านการคัดเลือกเพื่อขึ้นบัญชีในตำแหน่งนั้น ต้องเป็นผู้ได้คะแนนในแต่ละส่วนไม่ต่ำกว่าร้อยละ 60 จึงถือว่าเป็นผู้ผ่านการคัดเลือกเพื่อขึ้นบัญชี โดยการจัดจ้างจะเป็นไปตามลำดับที่ที่ขึ้นบัญชีผู้ผ่านการคัดเลือก

 **9.** การประกาศรายชื่อผู้มีสิทธิเข้ารับการคัดเลือก และกำหนดวัน เวลา สถานที่ในการคัดเลือก โรงพยาบาลส่งเสริมสุขภาพตำบลบ้านสว่างอารมณ์ ตำบลป่าขาด จะประกาศรายชื่อผู้มีสิทธิเข้ารับการคัดเลือกและกำหนด วัน เวลา สถานที่ และวิธีการคัดเลือก ในวันที่ 20 สิงหาคม พ.ศ. ๒๕๖8 ได้ที่ เพจ โรงพยาบาลส่งเสริมสุขภาพตำบลบ้านสว่างอารมณ์โดยผู้สมัครจะต้องติดตามข่าวด้วยตนเอง
 10. การจัดทำสัญญาจ้างผู้ผ่านการเลือกสรร ผู้ผ่านการเลือกสรร จะต้องทำสัญญาจ้าง ตามที่โรงพยาบาลส่งเสริมสุขภาพตำบลบ้านสว่างอารมณ์กำหนด

 ประกาศ ณ วันที่ 8 สิงหาคม ๒๕๖8

 

 (นายรุ่งโรจน์ ศักดิ์มรกต)
 ผู้อำนวยการโรงพยาบาลส่งเสริมสุขภาพ

 ตำบลบ้านสว่างอารมณ์